चार दिन बाद भारत में लॉन्च होगी मिड साइज SUV, ग्रैंड विटारा और क्रेटा को देगी टक्कर
किया इंडिया ने अपनी अपकमिंग कार सेल्टोस फेसलिफ्ट का ऑफिशियल टीजर जारी किया है। इसमें मिड साइज SUV के एक्सटीरियर और इंटीरियर डिजाइन के साथ कुछ फीचर्स का खुलासा किया है। नई किया सेल्टोस को भारत में 4 जुलाई को लॉन्च किया जाएगा।
किया इंडिया ने अपनी अपकमिंग कार सेल्टोस फेसलिफ्ट का ऑफिशियल टीजर जारी किया है। इसमें मिड साइज SUV के एक्सटीरियर और इंटीरियर डिजाइन के साथ कुछ फीचर्स का खुलासा किया है।
नई किया सेल्टोस को भारत में 4 जुलाई को लॉन्च किया जाएगा। कार की कीमत 10 लाख रुपए (एक्स-शोरूम) से शुरू हो सकती है। मिड साइज SUV सेगमेंट में इसका मुकाबला मारुति ग्रैंड विटारा, हुंडई क्रेटा, स्कोडा कुशाक, टोयोटा हाइराइडर, फोक्सवैगन टाइगुन, MG एस्टर और अपकमिंग सिट्रोएन C3 एयरक्रॉस से होगा।
टीजर में क्या?
सेल्टोस फेसलिफ्ट : इंजन ऑप्शन
2023 सेल्टोस में मौजूदा मॉडल वाला 1.5-लीटर का 4 सिलेंडर पेट्रोल और डीजल इंजन दिया जाएगा। ये इंजन पेट्रोल में 115 PS और डीजल में 116 PS की पावर जनरेट करता है। ट्रांसमिशन के लिए पेट्रोल इंजन के साथ 6-स्पीड MT और CVT ऑटोमेटिक गियरबॉक्स का ऑप्शन मिलता है, जबकि डीजल इंजन के साथ सिर्फ 6-स्पीड IMT और 6-स्पीड AT गियरबॉक्स की चॉइस मिलेगी।
अपकमिंग कार में 1.4-लीटर टर्बो पेट्रोल इंजन के बजाए किया केरेंस वाला 1.5-लीटर टर्बो पेट्रोल इंजन भी दिया जाएगा, जो 160 PS की पावर और 253 NM का टॉर्क जनरेट करता है। इस इंजन के साथ 6-स्पीड IMT और 7-स्पीड DCT गियरबॉक्स के ऑप्शन मिलेंगे।
2023 किया सेल्टोस : फीचर्स
कुछ स्पाय शॉट्स के जरिए 2023 किआ सेल्टोस में एडवांस्ड ड्राइविंग असिस्टेंस सिस्टम जैसे फीचर्स मिलना कंफर्म हो चुका है। इसमें ऑटोनॉमस इमरजेंसी ब्रेकिंग, लेन कीप असिस्ट, ब्लाइंड स्पॉट डिटेक्शन और बहुत कुछ शामिल हो सकते हैं।
अन्य सेफ्टी फीचर्स में 6 एयरबैग, इलेक्ट्रॉनिक स्टेबिलिटी कंट्रोल, EBD के साथ ABS, ट्रैक्शन कंट्रोल, हिल-स्टार्ट असिस्ट, हिल-डिसेंट कंट्रोल, चाइल्ड ISOFIX एंकरेज भी ऑफर पर होंगे। इसके अलावा कार में पहले की तरह वेंटिलेटेड फ्रंट सीट, एम्बिएंट लाइटिंग और टायर प्रेशर मॉनिटरिंग सिस्टम जैसे फीचर्स भी मिलेंगे।
